Diari Oficial de la Generalitat Valenciana


Sumari del DOGV 8058, del 08-06-2017 (2017/5028)

Extracte de la Resolució de 3 de maig de 2017, del vicerector d'Internacionalització i Cooperació, per la qual es convoca i s'estableixen les bases reguladores de la IV Edició dels Premis Càtedra Divina Pastora de la Universitat de València als millors treballs fi de màster i/o tesis doctorals relacionats amb l'activitat física i l'esport adaptat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5028


Data del document
:   03-05-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2017, del vicerector d'Internacionalització i Cooperació, per la qual es convoca i s'estableixen les bases reguladores de la IV Edició dels Premis Càtedra Divina Pastora de la Universitat de València als millors treballs fi de màster i/o tesis doctorals relacionats amb l'activitat física i l'esport adaptat. [2017/5028]  
BDNS (identif.): 349755.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Podran presentar-se als Premis Càtedra Divina Pastora d'Esport Adaptat  Universitat de València els i les estudiants de qualsevol titulació oficial de les universitats públiques espanyoles que en el curs 2016-2017 hagen realitzat el seu treball de finalització  de màster o tesi doctoral sobre un tema relacionat amb l'activitat física i l'esport adaptat.  
  
Segon. Objecte  
És objecte d'aquests premis donar suport als millors treballs de finalització de màster o tesi doctorals el contingut de les quals estiga orientat en la temàtica de l'activitat física i l'esport adaptat realitzat des de qualsevol àrea de coneixement.  
  
Tercer. Bases reguladores  
La convocatòria, bases reguladores i model de sol·licitud de la IV edició dels Premis Càtedra Divina Pastora d'Esport Adaptat Universitat de València, curs 2016-2017, estan publicades en la URL:   
http://www.sefuv.com/catedradivinapastora/2017-2/  
  
Quarta. Quantia  
Les ajudes es finançaran a càrrec al capítol IV del pressupost de la Càtedra Divina Pastora d'Esport Adaptat de la Universitat de València per al 2017, orgànica 6603243459, per un import de 2.500 euros. S'atorgaran els següents premis: un primer premi per a tesis doctorals de 1.200 euros, un segon premi per a tesis doctorals de 800 euros, i un únic premi treball fi de màster de 500 ?. A la liquidació d'aquestes dotacions econòmiques es practicaran les retencions o ingressos a compte  que pugen correspondre.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la seua publicació en el Diari Oficial de la Generalitat Valenciana i finalitza el  31 d'octubre de 2017.  
  
Sisé. Altres dades  
Totes les comunicacions que tinguen que realitzar-se a les persones interessades relacionades amb aquesta  convocatòria (notificacions, requeriments, resolució, etc.) es faran públiques en el lloc web: www.catedradivinapastora.es i al tauler oficial d'anuncis de la UV.  
  
València, 3 de maig de 2017.- El rector, p. d. (DOGV 27.01.2017), el vicerector d'Internacionalització i Cooperació: Guillermo Palao Moreno.